ሳኡዲ የምህረት ጊዜ አዋጁን እንድታራዝም ኢትዮጵያ ጠየቀች
ሳዑዲ አረቢያ ያስቀመጠችውን የምህረት ጊዜ አዋጅ ቀናት እንደታራዝም ኢትዮጵያ ጠየቀች፡፡የኢትዮጵያ መንግስት ኮሚዩኒከኬሽን ጉዳዮች ፅሕፈት ቤት ሚንስትር ዶክተር ነገሪ ሌንጮ ሳዑዲ አረቢያ ያስቀመጠችው የዘጠና ቀናት የምህረት አዋጅ ትናንት ቢጠናቀቅም አሁንም በሺዎች የሚቆጠሩ ሰነድ አልባ ኢትዮጵያውያን በአገሪቱ እንደሚገኙ ለቢቢሲ በሰጡት መረጃ ገልጸዋል፡፡ሚንስትሩ እንደገለጹት አስካሁን ድረስ 45ሺህ ዜጎች ወደ ሀገራቸው ተመልሰዋል፡፡ኢትዮጵያውያን በሳዑዲ በግንባታና በቤት ውስጥ አገልግሎት ሥራ መስኮች ተሰማርተው እየሰሩ ይገኛሉ፡፡ኢትዮጵያ ያቀረበቸውን የምህረት ጊዜ ይራዘምልኝ ጥያቄ የሳዑዲ መንግስት አጢኖ አዎንታዊ  ምላሽ እንደሚሰጣቸው ተስፋ እንዳደረጉ ዘገባው ጠቅሷል፡፡